jkorsvik/nowiki_second_scrape_merged huggingface dataset:
Angela von Nowakonski

Ângela von Nowakonski (født 2. februar 1953, død 17. juli 2020 i Campinas i Brasil) var en brasiliansk lege, forsker og professor ved Institutt for klinisk patologi ved Universidade Estadual de Campinas (Unicamp).


== Biografi ==
Nowakonski ble utdannet som medisiner ved Unicamp som spesialist innen klinisk patologi med residentur ved Hospital das Clínicas ved Universidade de São Paulo (USP) og for klinisk mikrobiologi ved University of Toronto i Canada.
Fra 1987 var hun leder for avdelingene for klinisk mikrobiologi, klinisk patologi ved sykehuset tilknyttet Unicamp, med ansvar for opplæringen av resitenter innen klinisk patologi og infektologi.Etter at hun sluttet ved Unicamp arbeidet hun ved to private laboratorier for klinisk analyse i byen Campinas.I 1992 var Nowakonski et grunnleggende medlem av Campinas-avdelingen av Associação Paulista de Estudos e Controle de Infecção Hospitalar - APECIH).Nowakonski ble smittet av COVID-19-viruset og lå i rundt to uker på sykehuset tilknyttet Pontifícia Universidade Católica de Campinas. Hun døde 17. juli 2020 i an alder av 67 år.


== Bibliografi ==


=== Bøker ===
NOWAKONSKI, Angela von. Microbiologia Clínica para o Controle de Infecção Relacionada à Assistência à Saúde. Módulo 4. Agência Nacional de Vigilância Sanitária. 2010.


=== Artikler, avhandlinger ===
Nowakonski som hoved- eller medforfatter:
Semiquantitative culture in diagnosing venous catheter-related sepsis (1992)
Listeriosis and AIDS: Case report and literature review (1992)
Relative frequency of nosocomial microorganisms at UNICAMP University Hospital from 1987 to 1994 (1997)
Molecular epidemiology of a nosocomial outbreak due to Enterobacter cloacae and Enterobacter agglomerans in Campinas, São Paulo, Brazil (2000)
Nested-PCR using MPB64 fragment improves the diagnosis of pleural and meningeal tuberculosis (2000)
Enterobacter cloacae sepsis outbreak in a newborn unit caused by contaminated total parenteral nutrition solution (2000)
Reduction in colonization and nosocomial infection by multiresistant bacteria in a neonatal unit after institution of educational measures and restriction in the use of cephalosporins (2001)
Diagnostic investigation of ventilator-associated pneumonia using bronchoalveolar lavage: Comparative study with a postmortem lung biopsy (2001)
Nasal MRSA colonization of AIDS patients cared for in a Brazilian university hospital (2002)
Evaluation of Fusarium solani Hyphae and Conidia susceptibility to Amphotericin B and Itraconazole: Study of a clinical case (2005)
Low prevalence of vancomycin resistant enterococci colonization in intensive care patients in a Brazilian teaching hospital (2006)
Arcanobacterium pyogenes sepsis in farmer, Brazil (2009)
Controlling a vancomycin-resistant enterococci outbreak in a Brazilian teaching hospital (2010)
Microbiological characteristics of sepsis in a University hospital (2015)


== Referanser ==
Dal stavkirke (Tinn)

Dal stavkirke var forgjengeren til dagens Dal kirke i Dalsgrenda øst for Rjukan by. Det foreligger forskjellige påstander om kirkens endelikt, men det synes å være enighet om at det dreier seg om en stavkirke. Den er første gang omtalt som Dalzh kyrkiune den 3. mars 1401. Videre er Daalz kirkio nevnt i 1498 og Dalis sokn i 1501. Av sistnevnte omtale fremgår at Dal er anneks til Tinn, det vil si Atrå. Jens Nilssøn visiterte kirken i 1595. Av denne omtalen fremgår ikke stavkirkens alder, men Lorentz Dietrichson mener på grunnlag av bevarte portalplanker at den må ha vært betydelig yngre enn stavkirkene ved Atrå og Mæl. Videre hevder han at det fremgår av en besiktigelsesrapport fra 1668 at det dreier seg om en stavkirke, og den skal ha lignet på Atrå.


== Hva skjedde med stavkirken? ==
Ifølge Jan Brendalsmo ble stavkirkens skip revet og erstattet med et tømret skip i 1755, mens Herman Henriksveen hevder at kirken ble erstattet med en ny kirke i 1775. Videre skjedde en ombygging i 1842–44. Denne sies hos Brendalsmo å ha innebåret at koret i stavbygg ble revet og kirken utvidet mot øst. Dietrichsons kilder motsier hverandre noe, men det synes å fremgå at stavkirkeportalen ble bevart ved kirken etter ombygging eller nybygging, og den er også preget av den omhengslingen av dører som foregikk etter brannen i Grue kirke i 1823.


== Bevarte gjenstander fra stavkirken ==
Nevnte portal ble innsendt til Oldsaksamlingen i 1848, altså ikke mange år etter ombyggingen i 1842–44, og befinner seg fremdeles der. I Oldsaksamlingen er også en treskulptur av Maria og barnet og en kristusfigur fra et krusifiks der selve korset mangler.

		
		
		


== Referanser ==


== Litteratur ==
Jan Brendalsmo: Kildegjennomgang: Middelalderske kirkesteder i Telemark (Riksantikvaren, 2016), s. 71–72
Lorentz Dietrichson (1892). «Dal kirke». De norske stavkirker: Studier over deres system, oprindelse og historiske udvikling. Et bidrag til Norges middelalderske bygningskunsts historie. Kristiania: Cammermeyer. s. 413–414. 
Henriksveen, Herman, red. (1986). Kirker i Telemark. Stathelle: Flora forlag. s. 122–123. ISBN 82-90695-00-4. 


== Eksterne lenker ==
«Dal stavkirke (Tinn)». Kulturminnesøk. Riksantikvaren – Direktoratet for kulturminneforvaltning.
Soman

Soman er et kjemisk stoff med formel C7H16FO2P. Stoffet er også kjent med NATO-betegnelse som "GD" og er svært giftig.
Stoffet ble oppfunnet av nobelprisvinneren Richard Kuhn i Tyskland i 1944, og er ifølge FN-resolujson 687 klassisfisert som masseødeleggelsesvåpen


== Referanser ==


== Kilder ==
United States Senate, 103d Congress, 2d Session. (May 25, 1994). Material Safety Data Sheet -- Lethal Nerve Agents Somain (GD and Thickened GD) Arkivert 12. september 2013 hos Wayback Machine.. Retrieved Nov. 6, 2004.
Millard CB, Kryger G, Ordentlich A, Greenblatt HM, Harel M, Raves ML, Segall Y, Barak D, Shafferman A, Silman I, Sussman JL "Crystal structures of aged phosphonylated acetylcholinesterase: nerve agent reaction products at the atomic level", Biochemistry (1999) 38, 7032-9. PMID 10353814
Gisle Frøysland

Gisle Frøysland (født 1961) er en norsk billedkunstner og musiker.
Gisle Frøysland studerte fjernsynsproduksjon, informasjonsvitenskap og kunst i Bergen. Han har hatt en lang rekke separat- og gruppeutstillinger i inn- og utland, og er en av veteranene innen det elektroniske kunstmiljøet i Norge.
I tillegg har han vært aktiv på musikkscenen i Bergen siden begynnelsen av 80-tallet, og har også deltatt i mange av Baktruppens produksjoner.
Gisle Frøysland var en av initiativtagerne til etablering av BEK – Bergen Senter for Elektronisk Kunst, og med oppstart i 2003 har han vært hovedorganisator for Piksel (festival) – en årlig internasjonal festival for elektronisk kunst og fri teknologi i Bergen.
Frøyslands arbeider har vært presentert på en rekke internasjonale festivaler, bl.a. ISEA, Electrohype, Dissonanze, Transmediale, Borealis, Ultima, MakeArt, Pixelache, Mal au Pixel, TransPiksel og Electropixel.


== Kilder ==
Gunnar Danbolt (2009). Norsk kunsthistorie : bilde og skulptur frå vikingtida til i dag (2. utg.). Oslo: Det Norske samlaget.
Norsk musikk i utlandet - fra Washington til Hanoi. Ballade (2003)
Alle Tiders Duster. Rockipedia (2004)


== Eksterne lenker ==
gislefroysland.com
Gisle Frøysland i Scenewebarkivet
Hafslo stavkirke

Hafslo stavkirke var en stavkirke i Hafslo i Sogn som ble revet i 1875.


== Historie ==
I 1271 omtales en Haflidus persona de Hafrslo i forbindelse med undertegningen av et gavebrev til kannikene ved Bergen domkirke. Direkte omtale av kirken finnes i Bergens Kalvskinn som «kirkian j  hafslo» (1360) og i Aslak Bolts jordebok (1432). En gang før 1722 ble det opprinnelige koret erstattet med et laftet kor. Kirken ble til slutt revet i 1875, men da stod bare vestveggen og reisverket igjen av den opprinnelige kirken.


== Utseende ==
Ifølge en besiktigelsesrapport fra 1665 hadde kirken da fortsatt svalganger. Den hadde også et tårn i vestenden, neppe like gammelt som kirken. To våpenhus ble omtalt, noe som tyder på at kirken hadde to innganger. Svalgangene ble restaurert ved denne besiktigelsen. I 1722 stod bare skipet og svalgangene igjen av den opprinnelige kirken. Det ble påbygget et laftet kor. Kirken hadde også fått lagt inn et hvelvet loft og var «med snedkerverk vel forsynet».
Kirken var treskipet, med flathugne søyler. Den hadde i alt 18 søyler, syv på hver langside og to mellom hjørnestolpene på vestre smalside. Kirken hadde uvanlig mange tverrbjelker over midtskipet, langt flere enn det som er vanlig i stavkirker. Skipet var 44 fot ganger 30 fot (14 m x 9 m). Det laftede koret var 30 fot ganger 24 fot (9 m x 8 m).


== Referanser ==


== Litteratur ==
Dietrichson, Lorentz (1892). «Hafslo kirke». De norske stavkirker: Studier over deres system, oprindelse og historiske udvikling. Et bidrag til Norges middelalderske bygningskunsts historie. Kristiania: Cammermeyer. s. 260–261. 


== Eksterne lenker ==
«Hafslo stavkirke». Kulturminnesøk. Riksantikvaren – Direktoratet for kulturminneforvaltning.
Øyvind Sørli

Øyvind Sørli (født 10. oktober 1972 i Trondheim) er en norsk ishockeykeeper som fra 1996 til 2008 spilte for klubbene Sparta Sarpsborg og Trondheim Ishockeyklubb. Han deltok også i VM og OL for Norge. Fra 1997 til 2000 var han keeper for Sparta Sarpsborg. Fra 2000 var han tilbake i TIK.
I 2008 gjorde han klart at hvis Trondheim Ishockeyklubb blir slått konkurs, har Sørli ikke lenger noen å spille for. 

-  Det er tragisk for både oss og norsk ishockey. Da har jeg gjort mitt, sukker han. Dette sa han under et interju til VG. 
Trondheim Ishockeyklubb gikk konkurs på våren og Øyvind Sørli la opp.


== Referanser ==


== Eksterne lenker ==
(en) Øivind Sørli – Eurohockey.com 
(en) Øivind Sørli – Eliteprospects.com
Mackenzie Hughes

Mackenzie Hughes (født 23. november 1990 i Hamilton i Ontario) er en canadisk profesjonell golfspiller på PGA-touren, som har tre profesjonelle seire på hhv. Canadatouren (2013), Web.com-touren (2016) og PGA-touren (2016).
21. november 2016 vant han sin første PGA-tourseier i RSM Classic, den første canadiske vinneren på PGA-touren på to år, da Nick Taylor vant Sanderson Farms Championship i 2014/15-sesongen, og den første canadiske vinneren av en ikke-alternativ turnering på ni år, da Mike Weir vant Frys.com i 2007.I Sommer-OL 2020 i Tokyo ble han nummer 50.


== Referanser ==


== Eksterne lenker ==
(en) Mackenzie Hughes – Olympedia 
(en) Mackenzie Hughes – PGA-touren 
(en) Mackenzie Hughes – Verdensrankingen
Adam Long

Adam Long (født 25. september 1987 i New Orleans i Louisiana) er en amerikansk profesjonell golfspiller på PGA-touren.
20. januar 2019 vant han sin første PGA-tourseier under Desert Classic, ett slag foran canadiske Adam Hadwin og landsmannen Phil Mickelson.


== Referanser ==


== Eksterne lenker ==
(en) Adam Long – PGA-touren 
(en) Adam Long – Verdensrankingen
Europatouren i golf

Europatouren i golf kan peke på:

Europatouren i golf for kvinner, offisielt Ladies European Tour (LET)
Europatouren i golf for menn, offisielt European Tour
Europatouren i golf for senior, offisielt European Senior Tour eller Legends Tour
Challenge-touren, offisielt Challenge Tour, nivået under Europatouren i golf for menn
Wan Quan

Wan Quan (kinesisk: 萬全,pinyin: Wàn Quán; født 1499 i Huanggang, død 1582), også kjent som Wan Mizhai (萬密齋, Wàn Mìzhāi), var en barnelege på Mingdynastiets tid i Kina. Han var den tredje i sin familie som praktiserte legevitenskap.
Han engasjerte seg for at barn måtte eksponeres hyppig for sollys og frisk luft, og øves opp i å motstå kulde. Han mente også at det var skadelig å skremme barn, og likeså å gi dem for meget mat eller for meget medisiner. I sitt verk fra 1549, Douzhen Xinfa (痘疹心法), beskriver han også hvordan han forebygger kopper hos barn. Her beskrives variolasjon mot sykdommen.
Hans medisinske hovedarbeid på mer enn 1,3 millioner skrifttegn har blitt publisert gjentatte ganger siden Ming- og Qing-dynastiene, og fikk også nedslagsfelt i Japan, Vietnam, Korea og andre steder.


== Verker ==
《养生四要》
《伤寒摘锦》
《保命歌括》
《痘疹世醫心法》
《幼科發揮》


== Referanser ==


== Eksterne lenker ==
http://www.itmonline.org/arts/rehm6.htm
http://clearharmony.net/articles/200305/12085.html
Variolasjon

Variolasjon, poding (noen ganger brukt synonymt med det noe videre inokulasjon) var en gammel asiatisk metode til å oppnå en varig beskyttelse mot kopper. Navnet kommer fra variola, som er latin for kopper. Variolasjon var en forløper for vaksinering.
Variolasjon ble utført ved å risse sekreter fra kopper inn i huden, noe som etter en ukes tid førte til en mindre koppeinfeksjon, uten varig skade. Metoden var ikke helt ufarlig, men var klart å foretrekke fremfor en full koppeinfeksjon.
Metoden ble formentlig oppdaget ved et tilfelle. Det kan ha vært bemerket at hvis viruset kom inn i kroppen gjennom et riss i huden, ble personen bare svakt syk. Det er mulig at metoden ble oppdaget uavhengig av hverandre i Kina og India, fordi metodenes tilgang adskiller seg.
Mamelukkene innførte metoden i Egypt på 1200-tallet. I begynnelsen av 1700-tallet bredte metoden seg via Tyrkia til Europa. Karl XIIs livlege Samuel Skragge stiftet bekjentskap med metoden i Tyrkia. På omkring det samme tidspunkt, dog litt senere, introduserte Lady Mary Wortley Montagu viten om metoden i England. Metoden ble praktisert i liten skala i Europa, fordi det var dyrt og noe risikabelt, med en dødelighet på omkring 2%.I slutten av 1700-tallet viste Edward Jenner at man kan oppnå immunitet mot kopper ved poding med kukopper, noe som er mindre risikabelt. Dette var den første vaksinasjon.


== Litteratur ==
Gustav Behrend: Über Variolation. Ein historischer Rückblick bei Gelegenheit der Hundertjahrsfeier der Entdeckung Eduard Jenner's. I: Deutsche Medizinische Wochenschrift. Band 22, 1896, S. 307–311.


== Referanser ==
Eksponering (medisin)

Eksponering innebærer innen medisin og epidemiologi at et individ utsettes for en form av faktor, bredt forstått, som anses eller antas kunne påvirke helsen hos individet eller dets avkom. I hverdagslige sammenheng benyttes begrepet mest når man taler om negative forventede helseeffekter, mens man i forskningssammenheng også kan tale om eksponering for helsefremmende faktorer (for exempel at eksponering for regelmessig mosjon kan forbedre et individs fysiske kondisjon). Den prosess ved hvilken eksponeringen leder til et utfall kalles for induksjon.
Begrepet brukes også innen adferdsterapi for å villet utsette individer for noe som disse lider av fobi mot i det øyemed å minske denne fobi.
US Open 2020 – Singel menn

Singelturneringen for menn under US Open 2020 blir spilt på USTA Billie Jean King National Tennis Center fra 31. august til 13. september 2020. Rafael Nadal er regjerende mester.


== Seeding ==
Utøverne ble seedet etter plassering på ATPs verdensranking fra 16. mars 2020.


== Referanser ==


== Eksterne lenker ==
Trekning og resultater hos ITF
Inaktivert vaksine

Inaktivert vaksine er en vaksine som gjør bruk av inaktivert virus, eller inaktivert bakterie. Det dreier seg om en vanlig innfallsvinkel ved utvikling og produksjon av vaksiner.
Inaktiverte vaksiner er motstykke til attenuerte vaksiner, eller «levende» vaksiner.


== Hovedgrupper ==
Virale: poliovaksine (salkvaksine) og influensavaksine Denne typen vaksine er basert på virus som dyrkes frem i levende organismer, for eksempel befruktede hønseegg. Deretter drepes viruset. Vaksinen inneholder hele, døde virus – nok til at kroppen opparbeider motstand mot det levende viruset. Av og til trengs det flere doser vaksine for å oppnå immunitet.
Bakterielle: tyfusvaksine, koleravaksine, pestvaksine og kikhostevaksine


== Litteratur ==
Charles Janeway, et al.: Immunobiology. 6th ed. ISBN 0-8153-4101-6. 5. engrlske utgave foreligger online hos NCBI-Bookshelf, (online).
Stanley A. Plotkin, Walter A. Orenstein, Paul A. Offit: Vaccines. Elsevier Health Sciences, 2008. ISBN 9781416036111.


== Referanser ==
Den store vandringen

Den store vandringen (engelsk: The Great Migration) finner sted hvert år når store flokker med nesten 2 millioner dyr vandrer fra Seregeti nasjonalpark i Tanzania til Masai Mara nasjonalpark i Kenya og tilbake igjen. Serengeti og Masai Mara er en del av samme økosystem, dyrene kjenner ingen landegrenser og vandrer til de stedene de vet de finner mat og vann.
Denne migrasjonen er verdens lengste og også verdens største i antall pattedyr på land. Vandringen skjer i en fast årlig syklus og strekningen er på nesten 3.000 km. Vandringen er et naturfenomen som ikke har en fastlagt tidsplan eller rute, tidspunktet kan variere noe fra år til år. De vandrer ofte i grupper på flere tusen dyr som følger den faste årlige ruten, men det er heller ikke uvanlig at grupper med dyr avviker fra den «normale» ruten. Men migrasjonen

Flokkene består hovedsakelig av gnuer men også av sebraer og gaseller.
Den mest kjente teorien om hvorfor dette naturfenomenet skjer hvert år er at det er drevet av regnet. Når gresset forsvinner et sted og regnet gjør det grønt og frodig et annet sted vil gress eterne følge etter. Dyrene må hele tiden forflytte seg til nye områder med grønt gress for å overleve. De må finne seg mat selv om det lurer mange farer.
Den store vandringen er en kontinuerlig prosess, det skjer igjen og igjen, år etter år. Dyrene forflytter seg slik at dyrene er på forskjellige steder til forskjellige tider på året.
Fra rundt januar/februar er dyreflokkene i den sørlige delen av Serengeti nasjonalpark og i Ngorongoro naturreservatet. På denne tiden av året foregår kalvingen. I en periode på to-tre uker fødes det over en halv million gnu kalver. Det fødes opptil 8.000 kalver hver eneste dag når kalvingstiden er på sitt travleste. De små gnu kalvene kommer seg raskt på bena og blir en del av flokken.
Etter som gresset blir beitet bort forflytter de seg videre, de passerer Maswa naturreservat, og flokkene beveger seg nå langsomt mot nordvest.
Rundt mars/juni forflytter de seg nordover langs den vestlige delen av Serengeti nasjonalpark og i Grumeti og Ikorongo naturreservatene.
Fra juli/august begynner den verdensberømte kryssingen av Mara elven. For å komme til Masai Mara i Kenya og det friske gresset der er flokkene nødt til å krysse elven. Kryssingen er et av den store vandringen sine dramatiske høydepunkter. I elvene ligger det krokodiller og venter på de mange dyrene som må gå over elven, så her er det snakk om en kamp for å overleve.
De blir i Masai Mara i Kenya for å beite en stund, før de i september/oktober vender tilbake til Tanzania via enda en tur over Mara elven. Etter at de har krysset elven på sin vei tilbake til Tanzania, begynner flokkene igjen å vandre sørover gjennom Serengeti nasjonalpark. I november/desember forflytter flokkene seg langs østsiden av Serengeti.
Når det nærmer seg desember/januar er flokkene tilbake omtrent der de startet, og kalvingstiden starter på nytt.
Shapeways

Shapeways er en nederlandsk nettbutikk for salg av 3D-printede modeller. Modellene som skrives ut lastes opp av brukere, som får tilsendt de fysiske utskriftene. Per 2019 hadde selskapet produsert og solgt over ti millioner brukerskapte objekter i over femti forskjellige materialer, deriblant plast, edelmetaller, stål og keramikk.Ifølge egne tall fra 2018 hadde bedriften rundt 250 ansatte. Bedriften har et New York-kontor, med andre avdelinger i Eindhoven (Nederland) og Seattle. Shapeways ble til som et resultat av innovasjonsprogrammet «Royal Philips Electronics» i 2007, som fant sted i Eindhoven. De største startinvestorene var Lux Capital, Union Square Ventures og Andreessen Horowitz  (New York baserte) og Index Ventures i London.


=== Historie ===
For å drive produksjonen med å skrive ut 3D-modeller, kjøpte daværende administerende direktør av Shapeways Peter Weijmarshausen opp et 2 300 m2 stort fabrikklokale i Queens, New York den 19. oktober 2012.Oppkjøpet og åpningen ble dekket av teknologi-tidskriftet Popular Science.
Fra 21. februar 2018 overtok Gregory Kress rollen som administrerende direktør i Shapeways fra Tom Finn.


== Referanser ==
Statistikk for Bundesliga 2020/21

﻿
﻿
Denne siden viser utvalgt statistikk for Bundesliga 2020–2021.


== Rundestatistikk ==


== Målstatistikk ==


=== Målscorere ===


=== Målgivende pasninger ===


=== Selvmål ===


=== Hat-tricks ===


=== Straffespark ===


== Kortstatistikk ==


=== Gule kort ===


=== Røde kort ===


=== Etter klubb ===


== Tilskuertall ==


== Merknader ==


== Referanser ==
Bakteriofag λ

Bakteriofag λ er en bakteriofag som snylter på Escherichia coli. Den er et av de mest studerte modellsystemer i molekylærbiologi og er blitt benyttet a som et verktøy for å forstå forskjellige fundamentale prinsipper i biologi, slike som genregulering og DNA-replikasjon.
λ har et symmetrisk ikosaederformet hode med en diameter på 60 nanometer og et dobbelttrådet DNA-molekyl på 48.502 basepar som genom. Den kan benytte seg av både lytisk og lysogen vekst.
λ har proteinet LamB som reseptor og binder seg til og sender DNA-et sitt gjennom denne. LamB er et protein som sitt på celleyten til E. coli og blir kodet for av en del av operonet for maltose.


== Kilder ==
Chatterjee, Sujoy; Rothenberg, Eli (15. november 2012). «Interaction of Bacteriophage λ with Its E. coli Receptor, LamB». Viruses. doi:10.3390/v4113162.
Svekket virus-vaksine

Svekket virus-vaksine  er en type vaksine som er blitt til ved at det under produksjonen ikke drepes helt, det bare svekkes. Dets patogen har fremdeles virulens, men så redusert av det er ufarliggjort.Viruset svekkes så mye at det hos de fleste mennesker ikke kan fremkalle sykdom, men det er likevel så intakt at kroppen opparbeider motstand. Effekten er som regel god, men personer med svekket immunforsvar kan bli alvorlig syke av en slik vaksine.
Det er utviklet vaksiner av dette slag til bruk mot for eksempel meslinger, kusma og tuberkulose.


== Referanser ==
RNA-basert vaksine

RNA-basert vaksine er en vaksine utviklet fra RNA, nærmere bestemt mRNA. Den er tatt i bruk som en av flere typer Covid-19-vaksiner.
Vaksinen virker gjennom genetisk kode. Vaksinen instruerer kroppen til å lage små deler av viruset. Så utvikles antistoffer mot viruset som forårsaker sykdommen. 
Vaksinen gjør at kroppen utvikler immunitet ved hjelp av en ekspresjonsvektor, som for eksempel lipide nanopartikler.Det fungerer omtrent på samme måte som DNA-baserte vaksiner. RNA er enkelt forklart kroppens midlertidige «arbeidskopi» av DNA. Også denne typen vaksine er basert på at kroppen selv lager virus-deler som trigger immunforsvaret.
Den første RNA-vaksine som ble godkjent for bruk på mennesker er Pfizer/BioNTech: BNT162 som ble godkjent av Storbritannias Medicines and Healthcare products Regulatory Agency (MHRA) den 2. desember 2020. Den ble godkjent av EU 21. desember 2020.Modernas vaksine mRNA-1273 ble godkjent i EU og i Norge 6. januar 2021.


== Referanser ==


== Eksterne lenker ==
Slik virker de tre nye koronavaksinene. SINTEF. Besøkt 4. februar 2021.